Morvan

De Morvan (aus dem kelteschen Mar, schwaarz, a Vand, Bierg), tëscht dem Dall vum Serein an deem vun der Loire ass e franséische Biergmassiv am Weste vun der Bourgogne, an den Departementer Yonne, Nièvre, Côte-d'Or a Saône-et-Loire. Typesch fir de Morvan si seng Bëscher an d'Bocagen

Déi héchst Koppe sinn den Haut Folin mat 901 Meter an de Mont Beuvray mat eppes klengs iwwer 800 Meter. D'Géigend ass markéiert duerch en dicht Netz vu Waasserleef a ville kënschtleche Séien. D'Waasserleef am Morvan hunn eng Totallängt vun iwwer 2000 km.

Duerch de Morvan leeft d'Waasserscheed tëscht dem Baseng vun der Seine an deem vun der Loire. Am Norden an am Oste lafen d'Baachen an d'Seine. Déi gréisst dovu sinn d'Cure, de Cousin an d'Yonne. Am Süde lafe se an d'Loire, respectif an Nieweflëss dovun, wéi an den Arroux an an den Aron.

Am Morvan gëtt et 6 grouss Séien:

De Lac des Settons mat enger Waasserfläch vun 320 ha, war fréier eng Waassereserve déi lassgelooss gouf wa vill Waasser gebraucht gouf fir Holz ze fléissen. Haut ass et eng beléift Fräizäitplaz.
De Lac de Pannecière mat 520 ha, ass de gréisste Séi. E gouf ugluecht fir de Waasserstand vun der Seine ze regléieren.
De Lac de Chaumeçon huet 135 ha a gëtt vun der EDF gebraucht fir Stroum ze produzéieren.
De Lac du Crescent mat 165 ha gëtt och fir Stroumproduktioun benotzt.
De Lac de Saint-Agnan mat 142 ha ass e Reservoir fir Drénkwaasser.
De Lac de Chamboux mat 75 ha gëtt och fir Drénkwaasser gebraucht.

De Morvan, deen zanter 1970 am Parc naturel régional du Morvan agebonnen ass, ass den nooste Biergmassiv vun der Paräisser Agglomeratioun.

D'Bëscher am Morvan, déi iwwer 50% vun der Fläch anhuelen, sinn ideal fir spadséieren ze goe well se vun engem dichten Netz vu Weeër duerchzu sinn. Dëst kënnt dohier, well d'Holz aus dem Morvan scho fréier ganz wichteg fir déi franséisch Haaptstad war, an eng Exploitatioun zu all Moment huet misse garantéiert sinn.

Iwwer e puer Joerhonnerten ewech huet de Morvan d'Holz fir Paräis geliwwert. Wann d'Beem geha waren, goufe se iwwer déi sëllege Baachen no ënnen transportéiert an a grousse Basengen op der Cure an um Cousin goufe Fléizer zesummegestallt, op deenen och nach aner Produite mattransportéiert goufen, dorënner och Wäin aus dem Auxerrois. Iwwer d'Yonne an d'Seine si se da weider op Paräis gedriwwen. De Wäi gouf dann um rietsen Uwänner zu Bercy ausgelueden oder um lénksen Uwänner op der Plaz wou haut d'Faculté des Sciences steet. Duerno goufen d'Fléizer auserneegerappt an d'Holz dovun ass zu Paräis verfeiert ginn.
400px|thumb|Landschaft am Morvan
Dësen duebele Commerce war d'Origine vun de sougenannte Paräisser Bougnats, déi tëscht 1950 an 1960 lues a lues veschwonne sinn. Do konnt een nieft dem Holz an dem Wäin och Holzkuele kafen déi am Morvan produzéiert goufen.

D'Bëscher vum Morvan, déi hautdesdaags zu engem groussen Deel aus Nolenholzaarte bestinn, beliwweren déi sëllege Seeëreien déi et do gëtt. Een Haaptprodukt sinn Telefonspottoen. Grouss Deeler vum Terrain si vu Plantage fir Chrëschtbeem besat. Zanterhier Nolenhëlzer ugeplanzt ginn hu se sech bis elo ronn 36% vun der Totalfläch vun 121.000 ha ënner den Nol gerappt, an d'Holzaart déi sech do am stäerksten duerchgesat huet ass d'Douglasdänn.

Do wou keng Bëscher sti fënnt e kleng Parzelle mat Weeden op deene Ranner gezillt ginn. 

800px|center|thumb|Bocage-Landschaft am Süd-Morvan am Departement Saône-et-Loire

 Lëscht vun de Gemengen am Morvan

An der Côte-d'Or Bard-le-Régulier
 Blanot
 Brazey-en-Morvan
 Bussières
 Champeau-en-Morvan
 Dompierre-en-Morvan
 Juillenay Lacour-d'Arcenay
 Liernais
 La Motte-Ternant
 Ménessaire
 Molphey
 Montigny-Saint-Barthélemy
 Précy-sous-Thil La Roche-en-Brenil
 Rouvray
 Saint-Andeux
 Saint-Didier
 Saint-Germain-de-Modéon
 Saint-Martin-de-la-Mer

 Savilly Sincey-lès-Rouvray
 Vianges
 Vic-sous-Thil
 Viévy
 Villargoix
 Villiers-en-MorvanAn der Nièvre Alligny-en-Morvan
 Arleuf
 Bazoches
 Blismes
 Brassy
 Cervon
 Chalaux
 Château-Chinon(Ville)
 Château-Chinon(Campagne)
 Châtin
 Chaumard
 Chiddes
 Corancy Dun-les-Places
 Fâchin
 Gâcogne
 Gien-sur-Cure
 Glux-en-Glenne
 Gouloux
 Larochemillay
 Lavault-de-Frétoy
 Lormes
 Millay
 Luzy
 Marigny-l'Église
 Mhère Montigny-en-Morvan
 Montreuillon
 Montsauche-les-Settons
 Moulins-Engilbert
 Moux-en-Morvan
 Onlay
 Ouroux-en-Morvan
 Planchez
 Poil
 Pouques-Lormes
 Préporché
 Saint-Agnan
 Saint-André-en-Morvan Saint-Brisson
 Saint-Didier
 Saint-Honoré-les-Bains
 Saint-Léger-de-Fougeret
 Saint-Martin-du-Puy
 Saint-Père
 Saint-Péreuse
 Sémelay
 Sermages
 Vauclaix
 VillapourçonAn der Saône-et-Loire Anost
 Blanot
 Bussières
 La Celle-en-Morvan Chiddes
 Chissey-en-Morvan
 Cussy-en-Morvan
 Étang-sur-Arroux La Grande-Verrière
 Lucenay-l'Évêque
 La Petite-Verrière
 Roussillon-en-Morvan Saint-Léger-sous-Beuvray
 Saint-Prix-en-Morvan
 Sommant
 UchonAn der Yonne Asquins
 Chastellux-sur-Cure
 Domecy-sur-Cure
 Foissy-lès-Vézelay Fontenay-près-Vézelay
 Island
 Pierre-Perthuis
 Quarré-les-Tombes Rouvray
 Saint-Germain-des-Champs
 Saint-Léger-Vauban
 Saint-Père Tharoiseau
 Vézelay
 Um Spaweck 

Kategorie:Natierlech Géigenden a Frankräich
Kategorie:Bierger a Frankräich